Public procurement notice: Modification Of A Contract/Concession During Its Term
Published: 2023-08-09
Buyer: BKK Budapesti Közlekedési Központ Zártkörűen Működő Részvénytársaság
Country: HU
Contract type: Works
Procedure: Competitive procedure with negotiation
CPV classification: 45221100: Bridge construction works | 45221110 | 45221111 | 45221119

Technical requirements: Meglevő közúti pályalemez újjáépítése és a kétoldali hídi gyalogos járdák teljes elbontása, majd újjáépítése, a megmaradó acélszerkezetek javítása és korrózióvédelme, a gyalogos korlátok műemléki felújítása, restaurálása. A lehorgonyzó kamrák szigetelése és felújítása, valamint a budai oldali szellőző felépítmények átépítése. A lehorgonyzó kamrák dunai árvízi védekezési rendszerének kiépítése. A feladat része a Duna-meder rendezése, roncs- és lőszermentesítése, a hajózási jelzések korszerűsítése. Hídfőkben lévő gyalogos aluljárók szélesített átépítése, a hídfők lépcsőinek átépítése, valamint a hídfők helyiségeinek felújítása. A kőoroszlánok és hiányzó műemléki elemek visszaépítése is a feladat részét képezi. Új -LED technológiás közvilágítás és változtatható színképű díszvilágításkiépítése. A pesti rakparton lévő zászlótartó bástyák felújítása. Gyalogos átkelőhely létesítése a pesti hídfő északi és déli járdája között. A hídon lévő közművek kiváltása és átcsoportosítása.
A hídhossz 380,02m. Lánc támaszköz (lehorg.tömb-iránytörő saru- koronasaru): 39,08+88,71+202,60+88,71+39,08m. A híd teljes szélessége 14,5m. Szegélyek közötti szélessége 6,45m, a konzolokon levő járda szélessége 2,17m.
A Lánchíd, mint közúti híd támaszköze: 85,10+195,40+85,10 m = 365,6 m melyből a Duna-folyam feletti meder támaszköz 195,40 m.
A szerződéses feladatokat legfeljebb 18 havi, egybefüggő és nem megszakítható, teljes vagy részleges közúti forgalomkorlátozás mellett kell elvégezni. A részletes feltételeket a közbeszerzési dokumentumok részét képező közbeszerzési műszaki leírás, valamint a szerződéstervezet tartalmazza.
3.3. A Felek kölcsönös megegyezés alapján a Szerződés 11.1.3. pontjában az „Amennyiben az előleg bármely okból nem, vagy csak részben került elszámolásra a végszámla kiállításának napjáig, úgy a végszámlát az előleg el nem számolt részével csökkenteni kell.” rendelkezést az alábbi rendelkezésre módosítják:
„Amennyiben az előleg bármely okból nem, vagy csak részben került elszámolásra a 6. számlázási ütem szerinti Kivitelezési Munkákra vonatkozó utolsó számla kiállításának napjáig, úgy a 6. számlázási ütem szerinti Kivitelezési Munkákra vonatkozó utolsó számlát az előleg el nem számolt részével csökkenteni kell.”
3.4. A Felek kölcsönös megegyezés alapján a Szerződés 27.1. pontjában a „végszámlában” kifejezést „6. számlázási ütem szerinti Kivitelezési Munkákra vonatkozó utolsó számlában” kifejezésre módosítják.
3.5. Felek rögzítik, hogy a jelen 2. sz. Módosítás 3.1. pontjában rögzített módosításra tekintettel Vállalkozó a Szerződés 10.2.4. pontja szerint jogosult az arányosan csökkentett mértékű Teljesítési biztosíték nyújtására.
3.6. Tekintettel a műszaki tartalom és a Vállalkozási díj 3.1. pontjában rögzített változására felek a Közbeszerzési Dokumentáció részét képező a Szerződés 1/A számú Műszaki leírás c. és a 2. számú Árazott költségvetés c. mellékletét ennek megfelelően módosítják és az eredetivel egységes szerkezetbe foglalják, mely egységes szerkezetű új, jelen 2. sz. Módosításhoz csatolt mellékletek (jelen 2. sz. Módosítás 3. és 4. sz. mellékletei) az 1. sz. Módosítással módosított mellékletek helyébe lépnek.
Budapest Főváros, Megrendelő tulajdonosa 2023 júniusában a Lánchíd forgalmi rendjének eredeti szerződéses műszaki tartalomtól eltérő rendre változtatásáról döntött, amely változás miatt a Budapest Közút Zrt. Forgalomtechnikai Igazgatósága 2023. június 28. napján kelt nyilatkozata alapján (2. sz. melléklet) a költségvetésben szereplő 30-332 135 sz. „Útburkolati prizma (passzív prizma)” megnevezésű tétel elmarad, tekintettel arra, hogy az új forgalmi rend miatt kisebb lesz a közúti forgalom, illetve a forgalom sebessége is, így erre tekintettel ennek megvalósítása műszaki szükségszerűségből nem indokolt. A tétel értéke nettó 1 636 976,- Ft.
A műszaki tartalom fentiekben részletezett módosításából kifolyólag a Vállalkozási díj mindösszesen nettó 1 636 976,- Ft-tal történő csökkentése szükséges, melyre tekintettel a tartalékkeret összege is arányosan csökken.
Fenti változásokra tekintettel a Közbeszerzési Dokumentáció részét képező Műszaki leírás és Árazott költségvetés módosítása (a Szerződés 1/A és 2. sz. melléklete) is szükségessé vált.
Az Ukrán-Orosz háborút követő építőipari (inflációs) alapanyag áremelkedésre tekintettel - a Lánchíd felújítás kivitelezés folyamatainak szakaszában - megszületett az építési beruházások megvalósítására kötött szerződések módosításának kezdeményezéséről szóló 13/2023. (I. 24.) Kormányrendelet (továbbiakban: „Kormányrendelet”), amely lehetővé tette a kivitelezők részére, hogy inflációs többletköltségeik mérséklésre szerződésmódosítást kezdeményezzenek.
Vállalkozó 2023. június 19. napján szerződésmódosítási igényt jelentett be az orosz-ukrán háború okozta infláció hatásai miatt a rendes üzleti kockázatait meghaladó költségei csökkentése, így a Vállalkozási díj növelésére a Kbt. 141. § (4) c) pontja szerinti jogalapon, hivatkozva a Kormányrendeletre és a kapcsolódó 4/2023. (II. 23.) ÉKM rendelet (továbbiakban: „ÉKM rendelet”) szerinti szakvéleményhez szükséges eljárásrend alkalmazására.
A többletigény elbíráláshoz szükséges vizsgálatok folyamatban vannak, azonban az ÉKM rendelet szerinti szakvélemény várható eredménye és pontos időpontja nem ismert. Éppen ezért - figyelemmel arra, hogy a műszaki átadás-átvételi eljárás a többletigényre irányuló szerződésmódosítás Vállalkozó általi benyújtásakor már folyamatban volt - szükséges a Szerződés 2023. augusztus 3-i véghatáridejét megelőzően jelen szerződésmódosításban megváltoztatni a számlázási ütemezést és azt plusz egy 7. számú számlázási ütemmel kiegészíteni, amely egyúttal a Szerződés időbeli hatályának függő határidő alkalmazásával történő meghosszabbítását is eredményezi. Az ÉKM rendelet szerinti elbírálást követően, valamint annak eredményét figyelembe véve kerülhet sor a Felek által közösen, a vonatkozó jogszabályok figyelembevételével megállapított többletigény pontos összegének megállapítására, amit egy következő szerződésmódosítás keretében szükséges rögzíteni. A többletigény elbírálását követően annak kifizetésére az újabb szerződésmódosítás alapján kerül sor a 7., utolsó számlázási ütemben.


Winner: A-Híd Építő Zártkörűen Működő Részvénytársaság